དེའང་ཟླ་འདིའི་ཕྱི་ཚེས་༢༨རེས་གཟའ་ཉི་མའི་ཉིན་གྱི་སྔ་དྲོར།ཧོང་ཀོང་ཚོང་ལས་ལྟེ་བ་བཙན་བཟུང་གི་ལས་འགུལ་གྱི་སྣེ་ཁྲིད་པ་ཏེ་ཡོ་ཐི་ཡིས་སློབ་མའི་ངོ་རྒོལ་འདུ་འཛོམས་སུ་གསལ་བསྒྲགས་སྤེལ་ཏེ།ལས་འགུལ་དེ་ཐོག་མར་སྲིད་གཞུང་གི་སྤྱི་ཁྱབ་ལས་ཁུངས་ནས་དངོས་སུ་འགོ་འཛུགས་རྒྱུ་ཡིན་པ་དང་།ང་ཚོའི་དགོས་འདུན་ནི་ཉེ་སྔོན་རྒྱལ་ཡོངས་མི་མང་འཐུས་མི་ཚོགས་ཆེན་གྱིས་གཏན་འབེབས་བྱས་པའི་ཧོང་ཀོང་གི་འོས་འདེམས་སྐོར་གྱི་ཐག་གཅོད་ཕྱིར་བསྡུ་བྱས་ཏེ།བསྐྱར་དུ་ཧོང་ཀོང་གི་ཆབ་སྲིད་བཅོས་བསྒྱུར་དགོས་པ་སོགས་ཡིན་ཞིང་།གལ་ཏེ་དགོས་འདུན་དེ་དག་བསྐོང་མ་ཐུབ་པ་ཡིན་ན།ཚོང་ལྟེ་བཙན་བཟུང་གི་ལས་འགུལ་མུ་མཐུད་རྒྱ་ཆེར་འགྲོ་རྒྱུ་རེད་ཅེས་བརྗོད་འདུག